Κανονισμός (ΕΚ) αριθ. 1451/2001 του Συμβουλίου

της 28ης Ιουνίου 2001

περί τροποποιήσεως του κανονισμού (ΕΚ) αριθ. 2792/1999 για καθορισμό των λεπτομερών κανόνων και ρυθμίσεων σχετικά με την κοινοτική διαρθρωτική βοήθεια στον τομέα της αλιείας

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας και ιδίως τα άρθρα 37 και 299 παράγραφος 2,

την πρόταση της Επιτροπής(1),

τη γνώμη του Ευρωπαϊκού Κοινοβουλίου(2),

τη γνώμη της Οικονομικής και Κοινωνικής Επιτροπής(3),

τη γνώμη της Επιτροπής των Περιφερειών,

Εκτιμώντας τα ακόλουθα:

(1) Ο κανονισμός (ΕΚ) αριθ. 2792/1999(4) καθορίζει τα όρια συντελεστών παρέμβασης προς εφαρμογή στο χρηματοδοτικό μέσο προσανατολισμού της αλιείας (ΧΜΠΑ), τηρουμένων των ορίων των καθοριζόμενων από τον κανονισμό (ΕΚ) αριθ. 1260/1999 του Συμβουλίου, της 21ης Ιουνίου 1999, περί γενικών διατάξεων για τα Διαρθρωτικά Ταμεία(5).

(2) Εντούτοις, τα όρια προς εφαρμογή στο ΧΜΠΑ παραμένουν χαμηλότερα σε σχέση με τις ειδικές διατάξεις τις προβλεπόμενες από τον κανονισμό (ΕΚ) αριθ. 1260/1999, για ορισμένες κατηγορίες περιοχών του στόχου αριθ. 1. Είναι σκόπιμο να καθοριστούν τα όρια προς εφαρμογή στο ΧΜΠΑ, ανάλογα με τις ιδιαίτερες δυσκολίες που αντιμετωπίζει κάθε μία από τις ανωτέρω κατηγορίες περιοχών. Όσον αφορά ιδίως τις εξόχως απόκεντρες περιοχές, θα πρέπει να ληφθούν υπόψη οι παράγοντες που αναφέρονται στο άρθρο 299 παράγραφος 2 της συνθήκης ως δυνάμενοι να αναχαιτίσουν σημαντικά την ανάπτυξή τους.

(3) Είναι επομένως σκόπιμο να τροποποιηθεί ο κανονισμός (ΕΚ) αριθ. 2792/1999.

(4) Σύμφωνα με το άρθρο 14 του κανονισμού (ΕΚ) αριθ. 1260/1999 κάθε σχέδιο, κοινοτικό πλαίσιο στήριξης, επιχειρησιακό πρόγραμμα και ενιαίο έγγραφο προγραμματισμού καλύπτει περίοδο επτά ετών, η δε περίοδος προγραμματισμού αρχίζει την 1η Ιανουαρίου 2000. Χάριν συνοχής και προκειμένου να αποφευχθούν δυσμενείς διακρίσεις μεταξύ δικαιούχων του ιδίου προγράμματος, οι παρεκκλίσεις που προβλέπει ο παρών κανονισμός πρέπει να μπορούν να εφαρμόζονται, κατ' εξαίρεση, σε όλη αυτή την περίοδο προγραμματισμού,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Στο παράρτημα IV του κανονισμού (ΕΚ) αριθ. 2792/1999, ο πίνακας 3 αντικαθίσταται από τον ακόλουθο πίνακα:

"ΠΙΝΑΚΑΣ 3

>ΘΕΣΗ ΠΙΝΑΚΑ>

Σε περίπτωση επενδύσεων σε μικρομεσαίες επιχειρήσεις κατά την έννοια της σύστασης 96/280/ΕΚ(6) της Επιτροπής, τα ποσοστά (Α) των ομάδων 2 και 3 μπορούν να προσαυξηθούν για μορφές χρηματοδότησης εκτός της άμεσης ενίσχυσης, εφόσον η προσαύξηση δεν υπερβαίνει το 10 % του συνολικού επιλέξιμου κόστους. Η συμμετοχή του ιδιώτη δικαιούχου μειώνεται αναλόγως.

Οι προβλεπόμενες παρεκκλίσεις δυνάμει του πρώτου εδαφίου περιγράφονται συνοπτικώς στο πλαίσιο επιχειρησιακών προγραμμάτων ή ενιαίων εγγράφων προγραμματισμού σχετικών με τις οικείες ζώνες τις αναφερόμενες στα άρθρα 18 και 19 του κανονισμού (ΕΚ) αριθ. 1260/1999."

Άρθρο 2

Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.

Ο παρών κανονισμός εφαρμόζεται από την 1η Ιανουαρίου 2000.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Λουξεμβούργο, 28 Ιουνίου 2001.

Για το Συμβούλιο

Ο Πρόεδρος

B. Rosengren

(1) ΕΕ C 96 E της 27.2.2001, σ. 277.

(2) Γνώμη που διατυπώθηκε στις 14 Ιουνίου 2001 (δεν έχει ακόμα δημοσιευθεί στην Επίσημη Εφημερίδα).

(3) ΕΕ C 139 της 11.5.2001, σ. 29.

(4) ΕΕ L 337 της 30.12.1999, σ. 10.

(5) ΕΕ L 161 της 26.6.1999, σ. 1· κανονισμός όπως τροποποιήθηκε από τον κανονισμό (ΕΚ) αριθ. 1447/2001 (βλέπε σελίδα 1 της παρούσας Επίσημης Εφημερίδας).

(6) ΕΕ L 107 της 30.4.1996, σ. 4.